Мы махуэхэм
ЩэкIуэгъуэм и 23, щэбэт
ПсыкIэ зэIыпх хъу лэчым и дунейпсо махуэщ
Къэзахъстаным и гъуэгу полицэм и махуэщ
Японием щагъэлъапIэ лэжьыгъэм фIыщIэ хуэщIыным и махуэр
1725 гъэм зэхэтащ Петербург щIэныгъэхэмкIэ и академием и япэ зэхуэсыр.
1763 гъэм Екатеринэ II и унафэкIэ Урысейм Медицинэ коллегие къыщызэрагъэпэщащ.
1917 гъэм ЦIыхубэ комиссархэм я советым унафэ къищтащ Урысейм нэхъапэм щыIа лIакъуэ-къулыкъу зэхэтыкIэр щымыгъэIэжыным теухуауэ.
1965 гъэм Москва СССР-м и Кинематографистхэм я зэгухьэныгъэр къыщызэрагъэпэщащ.
1993 гъэм Москва къалэм къищтэжащ 1781 гъэм ягъэувауэ щыта гербыр.
2006 гъэм УФ-м и Правительствэм унафэ къищтащ Ипщэ федеральнэ университет къызэгъэпэщыным теухуауэ. Тэн Iус Ростов дэт а еджапIэ нэхъыщхьэр къэралым и вуз нэхъыфIхэм хабжэ хъуащ а илъэсипщIым къриубыдэу.
Адыгэ еджагъэшхуэ, тхыдэдж, филолог, узэщIакIуэ Нэгумэ Шорэ къызэралъхурэ илъэс 225-рэ ирокъу.
США-м и 14-нэ президент Пирс Франклин къызэралъхурэ илъэс 215-рэ ирокъу.
Адыгэ усакIуэ цIэрыIуэ, зэдзэкIакIуэ, щIэныгъэлI КIуащ БетIал къызэралъхурэ илъэс 99-рэ ирокъу.
Совет летчик-космонавт, Совет Союзым тIэунейрэ и ЛIыхъужь Волков Владислав къызэралъхурэ илъэс 84-рэ ирокъу.
УсакIуэ, журналист, зэдзэкIакIуэ Уэрэзей Афлик къызэралъхурэ илъэс 72-рэ ирокъу.
Филологие щIэныгъэхэм я доктор, тхакIуэ ХьэкIуащэ Мадинэ къыщалъхуа махуэщ.
«Адыгэ псалъэ» газетым политикэмкIэ, жылагъуэмрэ лъэпкъ IуэхухэмкIэ и къудамэм и унафэщI, АР-м щIыхь зиIэ и журналист НэщIэпыджэ Замирэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщыты-нущ, уэс къыщесынущ. ЩIыIэр махуэм градуси 3 — 2, жэщым градуси 4 — 3 щыхъунущ.
ЩэкIуэгъуэм и 24, тхьэмахуэ
Мыщэхуэным и дунейпсо махуэщ
Урысей Федерацэм щагъэлъапIэ Анэм и махуэр
США-м щагъэлъапIэ зэныбжьэгъухэм я махуэр
Таджикистан Республикэм и Къэрал ныпым и махуэщ
1861 гъэм Урысейм и император Александр ЕтIуанэм и унафэкIэ къэралым и Министрхэм я Совет къызэрагъэпэщащ.
1874 гъэм Америкэм щыщ Глидден Джозеф гъущI кIапсэ банэр къызэригупсысам щыхьэт техъуэ патент къратащ.
1905 гъэм Севастополь къулыкъу щызыщIэ хыдзэлIхэм зыкъаIэтащ. Лейтенант Шмидт Пётр зи пашэ цIыхухэм пащтыхьым хуагъэувырт демократие хабзэм тет республикэ къызэригъэпэщыну, цIыхухэр зэхуэсыну, я гуныкъуэгъуэхэр жаIэну хуит ищIыну, лэжьэгъуэ махуэр сыхьэтий фIэкIа хъун хуэмейуэ.
1927 гъэм Москва къыщызэIуахащ Опереттэм и къэрал театрыр.
1944 гъэм иухащ Прибалтикэр — Эстониер, Латвиер, Литвар — нэмыцэ зэрыпхъуакIуэхэм къаIэщIэгъэкIыжыным теухуауэ советыдзэхэм ирагъэкIуэкIа зауэхэр.
1956 гъэм КПСС-м и ЦК-м унафэ къищтащ балъкъэр, къэрэшей, къалмыкъ, ингуш, шэшэн лъэпкъхэм я автономиер зэфIэгъэувэжыным теухуауэ.
2002 гъэм Брянск къалэм щыщ школакIуэ Непомнящий Ян ныбжьыщIэхэм шахматхэмкIэ я дунейпсо зэпеуэм щытекIуащ. Чемпионым и ныбжьыр илъэс 12-т зэрыхъур.
Урыс дзэзешэ цIэрыIуэ, генералиссимус Суворов Александр къызэралъхурэ илъэс 290-рэ ирокъу.
США-м щыщ психолог цIэрыIуэ, тхакIуэ Карнеги Дейл къызэралъхурэ илъэси 131-рэ ирокъу.
Совет композитор цIэрыIуэ, РСФСР-м гъуазджэхэмкIэ щIыхь зиIэ и лэжьакIуэ Шнитке Альфред къызэралъхурэ илъэс 85-рэ ирокъу.
Урысей актрисэ, УФ-м щIыхь зиIэ и артисткэ Крачковская Наталье къызэралъхурэ илъэс 81-рэ ирокъу.
Теленэтынхэр езыгъэкIуэкI, УФ-м гъуазджэхэмкIэ щIыхь зиIэ и лэжьакIуэ, «Урысей телевиденэм и академие» фондым и академик, КВН джэгукIэр къызэзыгъэпэщахэм ящыщ Масляков Александр и ныбжьыр илъэс 78-рэ ирокъу.
Адыгэхэм, Кавказым я тхыдэр зыдж, АР-мрэ КъБР-мрэ щэнхабзэмкIэ щIыхь зиIэ я лэжьакIуэ Половинкинэ Тамарэ и ныбжьыр илъэс 72-рэ ирокъу.
Кинорежиссёр цIэрыIуэ, зи лэжьыгъэхэр Европэм щекIуэкI кинофестиваль куэдым щытекIуа Кустурицэ Эмир и ныбжьыр илъэс 65-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ, уэс къыщесынущ. Махуэм хуабэр 1 градус, жэщым щIыIэр градуси 3 — 2 щыхъунущ.
ЩэкIуэгъуэм и 25, блыщхьэ
ЦIыхубзхэм залымыгъэ якIэлъызехьэным пэщIэтыным и дунейпсо махуэщ. ООН-м и Ассамблее Нэхъыщхьэм 1999 гъэм дыгъэгъазэм и 17-м къищта унафэмкIэ ягъэуващ ар.
Урысейм и мамырщIэкъу дзэхэм я махуэщ
Боснием и къэралыгъуэм и махуэщ
1339 гъэм Москва Кремлым жыгейм къыхэщIыкIа и блынхэр зэтелъхьэн щIадзащ.
1735 гъэм ягъэжащ Пащтыхь-тхьэгъушыр.
1741 гъэм Черкасский Алексей (адыгэщ) и пщэ иралъхьат Пётр Езанэм ипхъу Елизаветэ императрицэр и къулыкъум зэрыпэрыувэну манифестымрэ абы ищIыну тхьэрыIуэмрэ зэхилъхьэну.
1867 гъэм Швецием щыщ химик, инженер Нобель Альфред иратащ динамитыр къызэригупсысам щыхьэт техъуэ патентыр.
1935 гъэм СССР-м щагъэуващ «ЩIыхьым и Дамыгъэ» орденыр.
1942 гъэм Iэ щIадзащ совет-франджы зэгурыIуэныгъэм. Абы ипкъ иткIэ къызэрагъэпэщауэ щытащ кхъухьлъатэзехуэхэм я «Нормандие — Неман» эскадрилье цIэрыIуэр.
Урыс хирург, академик Пирогов Николай къызэралъхурэ илъэс 209-рэ ирокъу.
СССР-м и цIыхубэ артисткэ Мордюковэ Ноннэ (и цIэ дыдэр Ноябринэщ) къызэралъхурэ илъэс 94-рэ ирокъу.
Литературовед, критик, УФ-мрэ КъБР-мрэ щэнхабзэмкIэ щIыхь зиIэ я лэжьакIуэ Шэвлокъуэ Пётр къызэралъхурэ илъэс 92-рэ ирокъу.
ТхакIуэ, публицист, АР-м щIыхь зиIэ и журналист ЛIыхъусэжь Хьэжрэтбий и ныбжьыр илъэс 86-рэ ирокъу.
Филологие щIэныгъэхэм я доктор, АКъУ-м и профессор, ЩIДАА-м и академик ХъуакIуэ ФатIимэт къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ, уэс къыщесынущ. Махуэмхуабэр 1 градус, жэщымщIыIэрградуси 2 — 1 щыхъунущ.
